laion/Wikipedia-Exotic huggingface dataset:
אנדרטת מונטווידאו לשואה

אנדרטת מונטווידאו לשואה ניצבת ברובע פונטה קארטאס (Punta Carretas) בדרומה של העיר מונטווידאו, בירת אורוגוואי. האנדרטה ניצבת ליד טיילת על קו החוף של העיר בשפך נהר לה פלאטה. היא כותל אבן נמוך וארוך, המתמשך על פני כ-120 מטר, רמז לכותל המערבי ולהיסטוריה של העם היהודי. הוא בנוי מאבני גרניט ורודות ולפניו משתרעת מדרכת הליכה. הכותל והמדרכה בנויים במקביל לקו החוף ולפני הסלעים הזרועים עליו ומשתלבים בהם. הכותל קטוע במרכזו על ידי פרצה, שלצידה ניצבים קטעי חומה נטויים על צידם, שכמו הוסטו ממקומם על ידי הכוח שפרץ את הכותל. המדרכה שמול הפרצה, שצורתה כמשולש הפונה אל המים, נפרדת משכנותיה על ידי בקעים שגשרי עץ מגשרים עליהם. הפרצה שבכותל מסמלת את השבר והחסר שיצרה השואה בהיסטוריה של העם היהודי. הפרצה יוצרת חלון בחומה שדרכו נשקף מראה המים. משני צידי הפרצה ניצבות על המדרכה ארבע אסטלות - אחת ממערב ושלוש ממזרח - שעליהן כתובות זיכרון. אחת מהן נושאת דברים מאת הסופר אלי ויזל. שבילים מרוצפים מובילים מהטיילת אל שני עבריו של הקיר. לצד השביל המערבי קבועים פסי רכבת בדשא, רמז לדרכם של הקרבנות אל מחנות ההשמדה. האנדרטה הוקמה בעקבות תחרות שנערכה ב-1992 ונחנכה בשנת 1994. יוצריה הם גסטון בוארו (Gastón Boero), פרננדו פביאנו (Fernando Fabiano), סילביה פרוסיו (Sylvia Perossio) וקרלוס פלגרינו (Carlos Pellegrino). בחודש אוקטובר 2017 הושחתה האנדרטה פעמיים על ידי ריסוס כתובות נאצה. מדיה וקבצים בנושא אנדרטת מונטווידאו לשואה בוויקישיתוף האנדרטה (אורכב 27.10.2017 בארכיון Wayback Machine), באתר העיר מונטווידאו (בספרדית) האנדרטה, באתר turismojudaico (באנגלית) דניאלה רגב, אנדרטת הזיכרון הושחתה פעמיים: "השואה זה מיתוס, היהודים מתו מטיפוס", באתר ynet, 15 באוקטובר 2017
One Less Lonely Girl

One Less Lonely Girl (בעברית: נערה בודדה אחת פחות) הוא הסינגל השני של הזמר הקנדי ג'סטין ביבר. השיר נכתב והופק על ידי המנטור של ביבר, אשר, יחד עם אזיקיאל לויס, בלווה מוחמד של המצמד, והצמד שון המילטון והיוק שין. השיר פורסם באופן בלעדי בחנות אייטונס, בתור הסינגל השני מתוך אלבום הבכורה שלו My World, ב-6 באוקטובר 2009, ולאחר מכן הוא פורסם להפצות דיגיטליות ולרדיו זמן קצר לאחר מכן. הווידאו קליפ הנלווה שצולם לשיר מציג את ביבר אשר נמשך לנערה שהוא רואה במכבסה, וכן פועל על מנת להיפגש איתה. השיר זכה להצלחה רבה בארצות הברית וקנדה, והגיע למקומות שש עשרה ועשר בהתאמה, אשר אלו המיקומים הגבוהים ביותר להם זכה עד ל-"Baby", ששבר את השיא בשנת 2010. הוא גם נכנס לשלושים המקומות הראשונים בפלנדריה ובגרמניה, וכן באוסטריה, אוסטרליה, ובריטניה. ביבר ביצע את השיר במספר הופעות חיות, ביניהם ב-Fearless Tour, The Next Star וכן ב-"Dick Clark's New Year's Rockin' Eve with Ryan Seacrest". השיר זכה לביקורות חיוביות, אשר אותו השוו המבקרים לשירי פופ-R&B אחרים של כריס בראון וריהאנה. מידע על היצירה "One Less Lonely Girl" באתר מיוזיק בריינז סרטון השיר "One Less Lonely Girl" באתר יוטיוב "Gold & Platinum - RIAA". RIAA (באנגלית אמריקאית). נבדק ב-2018-07-14. "Gold/Platinum - Music Canada". Music Canada (באנגלית אמריקאית). נבדק ב-2018-07-14. Justin Bieber | Receipts, ATRL (באנגלית) "Justin Bieber's New Single: "One Less Lonely Girl"". J-14. 2009-10-06. נבדק ב-2017-10-24. FMQB, FMQB (באנגלית)
Let Me Love You (שיר של די ג'יי סנייק)

Let Me Love You (בעברית: תני לי לאהוב אותך) הוא שיר שהוקלט על ידי מפיק המוזיקה האלקטרונית די ג'יי סנייק, בתור הסינגל השלישי מתוך אלבום הבכורה שלו, Encore. בשיר משתתף הזמר הקנדי ג'סטין ביבר. האמנים כתב את השיר יחד עם אנדרו וואט, אלי טמפוסי, בריאן לי, ולואי בל, בעוד שדי ג'יי סנייק הפיק את השיר בעצמו. הוא פורסם ב-5 באוגוסט 2016, דרך חברת התקליטים אינטרסקופ רקורדס. הקליפ לשיר פורסם ב-29 בנובמבר 2016, ביוטיוב. בארצות הברית, "Let Me Love You" מוקם לראשונה במקום ה-12 בבילבורד הוט 100, ב-27 אוגוסט 2016, ובהמשך הגיע למקום ה-4 בשיאו. השיר הגיע למקום הראשון במצעד השירים הדיגיטלי עם 113,000 הורדות, והפך לראשון של די ג'יי סנייק ולשישי של ביבר שהגיע להישג זה. השיר אף הגיע לראש המצעדים בצ'כיה, פינלנד, צרפת, גרמניה, איטליה, מקסיקו, הולנד, נורווגיה, סקוטלנד, רוסיה, סלובקיה, פורטוגל ושווייץ, וכן לחמישייה הפותחת בבריטניה וקנדה. הרמיקס של השיר, בשיתוף הפעולה עם זמר ה-R&B האמריקאי אר. קלי הגיע למקום ה-24 בבילבורד באבלינג אנדר הוט 100 ב-14 ינואר 2017. הרמיקס אף הגיע למקום ה-11 בדאנס/אלקטרוניק הוט 100 עם כ-25,000 הורדות. מידע על היצירה "Let Me Love You" באתר מיוזיק בריינז מידע על הסינגל "Let Me Love You" באתר מיוזיק בריינז מידע על השיר "Let Me Love You" באתר AllMusic מידע על היצירה "Let Me Love You" באתר Discogs מילות השיר "Let Me Love You" באתר Genius סרטון השיר "Let Me Love You" באתר יוטיוב מידע על הרצועה "Let Me Love You" באתר ספוטיפיי הקליפ לשיר באתר יוטיוב "Listen to Justin Bieber & DJ Snake's 'Let Me Love You' Collab". Billboard. נבדק ב-8 באוגוסט 2016. {{cite web}}: (עזרה) "DJ Snake & Justin Bieber Debut at No. 1 on Digital Songs & No. 12 on Hot 100 With 'Let Me Love You'". Billboard. 19 באוגוסט 2016. נבדק ב-15 באוגוסט 2016. {{cite web}}: (עזרה) "DJ Snake's 'Let Me Love You' Remix With R. Kelly Hits Dance Charts". Billboard. 9 בינואר 2017. נבדק ב-5 בינואר 2017. {{cite web}}: (עזרה) Justin Bieber | Receipts, ATRL (באנגלית)
Right Here (שיר של ג'סטין ביבר)

Right Here (בעברית: כאן) הוא שיר שהוקלט על ידי הזמר הקנדי ג'סטין ביבר לאלבום האולפן השלישי שלו, Believe. בשיר אף משתתף הזמר הקנדי דרייק. השיר נכתב על ידי ביבר, דרייק, אריק בלינגר, והיט-בוי, אשר הפיק את הרצועה. וידאו קליפ של השיר פורסם בערוץ היוטיוב של ביבר בפברואר 2013. קליפ המציג את מילות השיר הועלה על ידי חשבון ה-VEVO הרשמי של ביבר ב-26 בפברואר 2013. השיר צבר למעלה מ-40 מיליון השמעות בספוטיפיי. סרטון השיר "Right Here" באתר יוטיוב JustinBieberVEVO (2013-02-26), Justin Bieber - Right Here (Lyric Video) ft. Drake, נבדק ב-2017-10-24 Right Here, נבדק ב-2020-04-02 Gold & Platinum, RIAA (באנגלית)
יחסי כווית–צרפת

יחסי כווית–צרפת הם היחסים הדיפלומטיים הרשמיים שבין מדינת כווית לבין הרפובליקה הצרפתית. צרפת וכווית הן בעלות ברית מאז 1992, השנה בה נחתם הסכם ההגנה בין שתי המדינות. הברית עם כווית הייתה הברית הראשונה של צרפת במפרץ הפרסי. הנוכחות הצבאית הצרפתית במפרץ היא אסטרטגיה צרפתית להתחבבות בידי מדינות המערב, עקב לחימתה במדינה האסלאמית ובכוחות קיצוניים אחרים באזור. על פי משרד החוץ הצרפתי בין כווית לצרפת יש "מערכת יחסים בטוחה המבוססת על אמון הדדי". זכר חזק נותר בכווית לתרומתה של צרפת לשחרור כווית ב-1991, והכפייה שלה יחד עם ארצות הברית את החלטות האו"ם בנוגע לתביעת עיראק בכווית; הכרה בגבול, תשלום פיצויים, החזרת שבויים וגופות חיילים לכווית. צרפת מחזיקה בית ספר צרפתי בכווית. ספטמבר 2012 - ראש הממשלה הכוויתי. אוקטובר 2015 - ראש הממשלה הכוויתי. מרץ 2015 - שרת הפיתוח והשפה הצרפתית (פרנקופוני). יוני 2015 - שר הביטחון הצרפתי. אוגוסט 2016 - שר הביטחון הצרפתי. צרפת מיוצגת בכווית בדרג השגרירות באמצעות שגרירות שהיא מחזיקה בכווית סיטי. כווית מיוצגת בצרפת בדרג השגרירות באמצעות שגרירות שהיא מחזיקה בפריז. מדיה וקבצים בנושא יחסי כווית–צרפת בוויקישיתוף France and Kuwait, משרד החוץ הצרפתי EMBASSY OF FRANCE IN KUWAIT CITY, KUWAIT EMBASSY OF KUWAIT IN PARIS, FRANCE
ThatPower

ThatPower (בעברית: הכוח הזה, מעוצב: thatPOWER#) הוא שיר שהוקלט על ידי האמן האמריקאי ויליאם ג'יימס, אשר נלקח מתוך אלבום האולפן הרביעי שלו, willpower#. בשיר משתתף הזמר הקנדי ג'סטין ביבר, אשר כתב את השיר לצדו של ג'יימס ודמיאן לירוי. שני האחרונים אף הפיק את השיר, אשר פורסם בארצות הברית וקנדה ב-18 במרץ 2013, באמצעות חברת ההקלטות אינטרסקופ רקורדס, כסינגל השלישי מתוך האלבום. השיר דורג במספר מצעדים במדינות שונות. גרסה מיוחדת של השיר שימשה לתשדירי ה-NBA פלייאוף שידורים ב-ESPN וב-ABC. השיר פורסם ביוטיוב ב-15 במרץ ובאייטונס ב-18 במרץ. ויליאם ג'יימס צייץ את עטיפת השיר ב-15 במרץ. השיר הוקלט ב-20 בפברואר 2013 במטרופוליס, כאשר שני האמנים היו בלונדון עבור טקס פרסי המוזיקה הבריטית. את השיר שלח ג'יימס לרדיו האמריקאי העכשווי ב-26 במרץ 2013, ונמכרו 108,000 עותקים של הסינגל בהורדות דיגיטליות כבר בשבועו הראשון. מידע על היצירה "ThatPower" באתר מיוזיק בריינז מידע על הסינגל "ThatPower" באתר מיוזיק בריינז מידע על היצירה "ThatPower" באתר Discogs סרטון השיר "ThatPower" באתר יוטיוב Brandle, Lars (18 במרץ 2013). "Justin Bieber, Will.i.am Collab '#THATPOWER' Hits the Web". The Hollywood Reporter. נבדק ב-18 במרץ 2013. {{cite web}}: (עזרה) will.i.am (15 במרץ 2013). "@iamwill status". Twitter. נבדק ב-19 במרץ 2013. {{cite web}}: (עזרה) Caulfield, Keith (26 במרץ 2013). "Justin Timberlake Debuts At No. 1 On Billboard 200, Earns Third-Largest Digital Week Ever". The Hollywood Reporter. נבדק ב-12 באפריל 2013. {{cite web}}: (עזרה) Justin Bieber | Receipts, ATRL (באנגלית) iTunes, Apple (באנגלית) Music Downloads on iTunes, itunes.apple.com (באנגלית) FMQB, FMQB (באנגלית) Musicload - Home, www.musicload.de (ארכיון) WebCite query result, www.webcitation.org (באנגלית) "Singles Release Diary". Digital Spy (באנגלית). 2006-02-04. נבדק ב-2017-10-24. That Power, 2013-04-30, נבדק ב-2017-10-24
2U

2U (בעברית: לך) הוא שיר של הדי ג'יי והמפיק הצרפתי דייוויד גטה, בהשתתפות זמר הפופ הקנדי ג'סטין ביבר מתוך אלבום האולפן השביעי של גטה. השיר פורסם ב-9 ביוני 2017. "2U" הוא סינגל שיתוף הפעולה השלישי של ביבר ב-2017, לאחר "I'm the One" ו-"Despacito", אשר שניהם מוקמו בבילבורד הוט 100 ובמצעדים אחרים. טיזר של שלוש עשרה שניות נחשף על ידי המודלים של ויקטוריה'ס סיקרט, אלזה הוסק, ג'סמין טוקס, רומי סטיג'ד ושרה סמפאיו. עטיפת הסינגל נחשפה על ידי גטה ב-8 ביוני 2017. גטה סיפר על השיר ב-MTV "פשוט מאוד רומנטי". מידע על היצירה "2U" באתר מיוזיק בריינז מידע על הסינגל "2U" באתר מיוזיק בריינז סרטון השיר "2U" באתר יוטיוב 2U (feat. Justin Bieber) - Single by David Guetta on Apple Music, itunes.apple.com DAVID GUETTA "2U" | (Radio Date: 09/06/2017), radiodate.it (באנגלית) BBC - Radio 1 - Playlist, ‏2017-07-27
בודואן, נסיך בלגיה

בודואן, נסיך בלגיה (3 ביוני 1869 - 23 בינואר 1891), היה נסיך בלגיה אשר היה מיועד לרשת את הכתר הבלגי, אולם מת בצעירותו. בודואן נולד ב-3 ביוני 1869 לנסיך פיליפ, רוזן פלנדריה (אחיו של לאופולד השני, מלך הבלגים) ולמריה, נסיכת הוהנצולרן, בתם של קרל אנטון, נסיך הוהנצולרן ויוזפינה, נסיכת באדן. בודואן נולד כ-6 חודשים לאחר מותו של בן דודו הנסיך לאופולד, דוכס בראבנט, ובעת לידתו היה השני בתור לרשת את הכתר לאחר אביו, ומשום כך התקבלה לידתו בשמחה גדולה ברחבי הממלכה. בודואן טופח על ידי דודו לאופולד השני, מלך הבלגים, כדי שיוכל לרשת את הכתר לאחר מותו, ואף אירס אותו עם בתו קלמנטין, נסיכת בלגיה. בינואר 1891 ביקר בודואן את אחותו הנרייט, נסיכת בלגיה שחלתה, בעוד הוא עצמו חולה בשפעת, וב-23 בינואר מת בודואן בבריסל. בעקבות מותו הפתאומי נפל אבל כבד על הממלכה, וכל התיאטראות והמוסדות הציבוריים נסגרו עד לאחר ההלוויה. בשנת 1905 מת אביו הנסיך פיליפ, רוזן פלנדריה ובשנת 1909 מת דודו לאופולד השני, מלך הבלגים ואחיו אלברט הראשון, מלך הבלגים עלה לשלטון במקומו. מדיה וקבצים בנושא בודואן, נסיך בלגיה בוויקישיתוף בודואן, נסיך בלגיה, באתר "Find a Grave" (באנגלית)
הנסיך לאופולד, דוכס בראבנט

לאופולד פרדיננד אלי ויקטור אלברט מארי (Léopold Ferdinand Élie Victor Albert Marie‏; 12 ביוני 1859 - 22 בינואר 1869), היה בנו של לאופולד השני, מלך הבלגים, ונסיך הכתר של בלגיה. לאופולד נולד ב-12 ביוני 1859 בארמון המלכותי לייקן בבריסל שבבלגיה. אביו היה לאופולד, נסיך בלגיה בנו של לאופולד הראשון, מלך הבלגים. סבא רבא שלו מצד האב היה לואי פיליפ, מלך הצרפתים. אמו הייתה מריה הנרייטה, ארכידוכסית אוסטריה לבית הבסבורג, אשר הייתה נכדתו של לאופולד השני, קיסר האימפריה הרומית הקדושה ונינתו של קרלוס השלישי, מלך ספרד. בשנת 1865 מת סבו לאופולד הראשון, ואביו הוכתר כמלך הבלגים, בעוד לאופולד קיבל את התואר דוכס בראבנט. אביו ואמו לא הסתדרו היטב, ואמו העבירה את מרבית זמנה בעיר ספא ליד הארדנים. אביו הזניח את אחיותיו לואיז וסטפני, והתעניין בעיקר בלאופולד, בעוד אמו מריה הנרייטה התמקדה בבנותיה והעניקה להן חינוך מעולה. ב-22 בינואר 1869 מת לאופולד מדלקת ריאות, לאחר שטבע באגם. במהלך ההלוויה אביו "נשבר בציבור, התמוטט על ברכיו ליד הארון והתייפח ללא שליטה". המוות הכניס את אביו להלם שממנו לא התאושש עוד. הוא התפייס עם אמו לזמן מה בניסיון ללדת בן זכר נוסף שיירש אותו, אולם התוצאה הייתה לידתה של בת נוספת, הנסיכה קלמנטין בשנת 1872. לאופולד איבד לחלוטין עניין במשפחתו, והשקיע את מרבית תשומת לבו בקונגו (אשר הייתה מושבה פרטית שלו) ובמספר פילגשים. בשנת 1909 מת אביו לאופולד השני, מלך הבלגים, ובן דודו אלברט הראשון, מלך הבלגים עלה לשלטון במקומו. מדיה וקבצים בנושא הנסיך לאופולד, דוכס בראבנט בוויקישיתוף הוקשילד, אדם (1999). רוחו של המלך ליאופולד: סיפור של תאוות בצע, טרור וגבורה באפריקה הקולוניאלית. ארצות הברית: ספרי מרינר. ISBN 0-618-00190-5 .
דינים (בני נח)

מצוות דינים היא אחת משבע מצוות בני נח והיא מצוות העשה היחידה שנצטוו בה בני נח. בני נח מצווים להושיב שופטים ודיינים בכל אזור ובכל עיר. בכלל האיסור נכללים כל דיני הממונות: גזל, אונאה וכדומה. מקור החיוב רמוז בפסוק "ויצו" או במילה "אלוהים" שבפסוק. וְאַךְ אֶת דִּמְכֶם לְנַפְשֹׁתֵיכֶם - אֶדְרֹשׁ: מִיַּד כָּל חַיָּה אֶדְרְשֶׁנּוּ. וּמִיַּד הָאָדָם, מִיַּד אִישׁ אָחִיו - אֶדְרֹשׁ אֶת נֶפֶשׁ הָאָדָם. שֹׁפֵךְ דַּם הָאָדָם - בָּאָדָם דָּמוֹ יִשָּׁפֵךְ: כִּי בְּצֶלֶם אֱלֹהִים, עָשָׂה אֶת הָאָדָם! וְאַתֶּם, פְּרוּ וּרְבוּ, שִׁרְצוּ בָאָרֶץ, וּרְבוּ בָהּ! — בראשית, ט', ה'–ז' פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. תפקיד הדיינים הוא: "לדון בשש מצות אלו ולהזהיר את העם, ובן נח שעבר על אחת משבע מצות אלו יהרג בסייף". העונש על ביטול מצוות דינים הוא כיתר המצוות, מיתת סייף. בכך מסביר הרמב"ם את ההצדקה למעשה שמעון ולוי: "ומפני זה נתחייבו כל בעלי שכם הריגה, שהרי שכם גזל, והם ראו וידעו ולא דנוהו". הרמב"ן חולק על דעת הרמב"ם לפיה הימנעות פסיבית מהקמת מערכת משפט גוררת עונש מיתה. לדעתו, מטרת ה"דינים" היא ליצור מערכת משפט שתדון בדיני נזיקין, ולאו דווקא באכיפת מצוות בני נח: ועל דעתי, הדינין שמנו לבני נח בשבע מצות שלהם אינם להושיב דיינין בכל פלך ופלך בלבד, אבל צוה אותם בדיני גנבה ואונאה ועושק ושכר שכיר ודיני השומרים ואונס ומפתה ואבות נזיקין וחובל בחבירו ודיני מלוה ולוה ודיני מקח וממכר וכיוצא בהן, כענין הדינין שנצטוו ישראל, ונהרג עליהן אם גנב ועשק או אנס ופתה בתו של חבירו או שהדליק גדישו וחבל בו וכיוצא בהן, ומכלל המצוה הזאת שיושיבו דיינין גם בכל עיר ועיר כישראל, ואם לא עשו כן אינן נהרגין, שזו מצות עשה בהם, ולא אמרו אלא "אזהרה שלהן זו היא מיתתן", ולא תיקרא אזהרה אלא המניעה בלאו. — פירוש הרמב"ן לתורה על בראשית ל"ד לדעת הרמ"א מחלוקת האמוראים מאין נלמדת מצוות דינים היא גם מחלוקת האם יכולים בני נח לדון ביניהם במערכת חוקים אנושית (אם מקור החיוב בדינים הוא מהמילה "ויצו") או שעליהם לדון דווקא לפי דיני התורה (אם מקור החיוב הוא מהמילה "אלוהים"). אנציקלופדיה תלמודית כרך ג, בן נח מהפכת סדום ועמרה פרופ' נחום רקובר שלטון החוק בישראל "שער ראשון: המשפט כערך אוניברסלי; 'דינים' בבני נוח", עמודים 17-63, הוצאת נבו ו"ספריית המשפט העברי", 1989. תלמוד בבלי, מסכת סנהדרין, דף נ"ו, עמוד ב', משנה תורה לרמב"ם, ספר שופטים, הלכות מלכים ומלחמות, פרק ט', הלכה י"ד. הרמב"ם הזכיר רק את בתי הדין בכל אזור. ראו להלן דעת הרמב"ם והרמב"ן. לדעת הרמב"ן האיסור הוא ממצוות דינים, ואילו לדעת הרמב"ם כתב החת"ם סופר בשו"ת ח"ו סימן יד, שהאיסור הוא ממצוות גזל. ספר בראשית, פרק ב', פסוק ט"ז. תלמוד בבלי, מסכת סנהדרין, דף נ"ו, עמוד ב'. משנה תורה לרמב"ם, ספר שופטים, הלכות מלכים ומלחמות, פרק ט', הלכה י"ד. תלמוד בבלי, מסכת סנהדרין, דף נ"ז, עמוד א' שו"ת הרמ"א סימן י.
אחי גיבורי התהילה (נאום)

אחי גיבורי התהילה הוא נאום שנשא מפקד חטיבה 7 שמואל גונן (גורודיש) לאחר מלחמת ששת הימים. הנאום נישא כהספד לחללי חטיבת השריון שבפיקודו, חטיבה 7, אשר נפלו בקרבות שבחצי האי סיני במלחמת ששת הימים. ההספד נישא לראשונה במסדר ספונטני חטיבתי בגבל ליבני ב 10 ביוני 1967, ובפעם השנייה במסדר רשמי במחנה רפיח בספטבר 1967. הוא מבטא את תחושת הניצחון שהאפילה בתודעה הציבורית על האבל. הנאום מלא פאתוס ומדגיש את תחושות הגאווה, הניצחון והתהילה על פני האבל שאמור להתבטא בהספד. נאום זה ייצג את רגעי התהילה של גורודיש לאחר מלחמת ששת הימים (בניגוד למהלומה שקיבל לימים, לאחר מלחמת יום הכיפורים ופרסום תוצאות ועדת אגרנט); לאחריה היה לו הנאום לרועץ ועמד כדוגמה ליהירות מפקדי צה"ל לאחר הניצחון במלחמת ששת הימים. כשהובא גורדיש לקבורה בישראל, לאחר ששהה ארוכות באפריקה, קראו מספידיו את השורה המפורסמת ביותר מנאומו זה: "אל המוות הישרנו מבט – והוא השפיל את עיניו". שורה זו הפכה לאמרת כנף בישראל. את ההשראה לביטוי שאב גורודיש משם ספרו של הסופר היהודי-אמריקני הווארד פאסט "אחי גיבורי התהילה" (1948), המספר על מרד החשמונאים. עמנו, למוד המלחמה על קיומו - שוב נלחם על חייו, והפעם פגע הברזל בברזל וצבאות האויב הוכו מכה ניצחת. אתם הייתם חוד החנית של התקפת השריון על קליפתו הקשה של הצבא המצרי. בקרב תנופה אכזרי ומר, מלא הוד וגבורה, בסער, בדם ובאש, הבקענו מערכיו המבוצרים והשמדנו שריוניו בחאן יונס, מערכי רפיח, שייך-זואד, הג´ירדי ואל-עריש, ביר-לחפן, וביר-חמה ונתיב הדם והאש, בואכה איסמעלייה. בכל מקום שעברנו, השארנו מאחורינו שלדים שרופים, טנקים מתפוצצים וגוויות חרוכות. אל המוות היישרנו מבט - והוא השפיל את עיניו. לא הסבנו ראשנו אל יקירנו שעם רכב-ברזלם עלו באש, לא עמדנו על הדם, ובחמת זעמנו, הבאנו ברעם שריוננו את המוות לתוך ליבו של האויב, עד שהכרענוהו כליל ושחררנו עמנו, מסיוט ההשמדה המיידית שאיים עליו על ידי אויב אכזר. כי כיהודים נלחמנו. על חיינו נלחמנו ובזעם נלחמנו. וגבורת ההמונים התגלתה אצלנו - לא שערנוה מראש. ועמנו לא במקרה קיים לעד. ואכן נצח ישראל לעולם יישאר. רעי הלוחמים! אתם בעצמכם לא ידעתם על הוד-גבורתכם, וכשראיתי את השריונים נחדרים ועולים באש והאנשים - אתם - ממשיכים מתוכם במלחמה - ידוע ידעתי כי האדם הוא הפלדה והשריון - מתכת בלבד. ועדים, שבעים הלפידים הבוערים מאחור, שבעים הגיבורים שהשארנו בשדה-הקטל והמספר הכפול מזה של פצועים, ועדה המנהיגות לפנים - שחסרה והתמלאה מתוך השורות תוך הקרב, ועדה הסיירת שאיבדה את מחציתה ולא עצרה בתנופתה - כי לא קלה הייתה המשימה. ידעו הנופלים וידענו כולנו מה המחיר. לקראת מה ולמה אנו הולכים לקרב; והלכו כולנו - בנכונות, בהכרת השליחות, ומתוך תקווה שכלנו בונים עולם יפה יותר לבנינו אחרינו. נכונים - למחר, מתוך ידיעה שאת זעם השריון, הפעם - האויב לא ישכח. במלחמה זו הניצחון כולו שלכם, חזקו ואימצו ותחזקנה ידיכם - אחי גיבורי התהילה! — גורודיש, 1967 ד"ר תמר ברוש, נאום לכל עת, האוניברסיטה הפתוחה, היחידה ללימודי חוץ, ‏1993 מסדר הנצחון של חטיבה 7 - ג'בל ליבני יולי 1967 - העלון המקורי, ‏יולי 1967
רפאל סילבה

רפאל קרלוס דה סילבה (בפורטוגזית: Rafael Carlos da Silva; נולד ב-11 במאי 1987) הוא ג'ודוקא ברזילאי, זוכה מדליית ארד באולימפיאדת ריו דה ז'ניירו (2016) בקטגוריית המשקל מעל 100 ק"ג. סילבה הפך למדליסט האולימפי הראשון מברזיל בקטגוריית משקל זו לאחר שזכה בארד גם באולימפיאדת לונדון 2012. בשנת 2011, זכה במדליית כסף במשחקים הפאן-אמריקאיים. בשנת 2013 הוא זכה במדליית כסף באליפות העולם ובשנת 2014 במדליית הארד, בשנת 2017 זכה סילבה בשתי מדליות באליפות העולם, אחת מדליית ארד בקטגוריית המשקל שלו ואחת כסף בקטגוריית הנבחרות המעורבות. סילבה מחזיק גם בארבע מדליות זהב ושתי מדליות כסף מאליפות הג'ודו הפאן אמריקאית. באולימפיאדת ריו 2016, סילבה זכה בארד לאחר שהפסיד רק לטדי רינר. באולימפיאדת טוקיו 2020, הוא הודח בשלב רבע הגמר. מדיה וקבצים בנושא רפאל סילבה בוויקישיתוף אתר האינטרנט הרשמי של רפאל סילבה (בפורטוגזית) רפאל סילבה, ברשת החברתית פייסבוק רפאל סילבה, ברשת החברתית אקס (טוויטר) רפאל סילבה, ברשת החברתית אינסטגרם רפאל סילבה, באתר olympedia.org רפאל סילבה, באתר איגוד הג'ודו העולמי רפאל סילבה, באתר JudoInside.com Rafael da Silva. sports-reference.com Baby confirma aposta, esquece revés para astro e ganha 2º bronze olímpico
סיריל מארה

סיריל מארה (בצרפתית: Cyrille Maret; נולד ב-11 באוגוסט 1987) הוא ג'ודוקא צרפתי אשר מתחרה בקטגוריית המשקל עד 100 ק"ג. מארה התחרה במשחקים האולימפיים בריו דה ז'ניירו 2016 וזכה במדליית הארד בקטגוריית המשקל עד 90 ק"ג לאחר שניצח בקרב על המדליה את קארל-ריכרד פריי הגרמני באיפון. מארה מחזיק בשש מדליות מאליפויות אירופה; שתי מדליות כסף מהשנים 2017 ו-2018, וארבע מדליות ארד מהשנים 2013, 2014, 2015 ו-2019. הוא זכה במדליות רבות בתחרויות מהסבב העולמי וביניהן שלוש מדליות זהב מגראנד סלאם פריז היוקרתי. סיריל מארה, ברשת החברתית פייסבוק סיריל מארה, ברשת החברתית אקס (טוויטר) סיריל מארה, ברשת החברתית אינסטגרם סיריל מארה, באתר הוועד האולימפי הבין-לאומי סיריל מארה, באתר olympedia.org סיריל מארה, באתר איגוד הג'ודו העולמי סיריל מארה, באתר JudoInside.com
משו בייקר

משו בייקר או מת'יו בייקר (ביפנית: ベイカー茉秋; באנגלית: Mashu Baker;‏ נולד ב-25 בספטמבר 1994 בטוקיו) הוא ג'ודוקא יפני, אלוף אולימפי מריו 2016. בעברו היה מדורג ראשון בעולם. אביו של משו הוא אמריקאי, הוריו התגרשו כשהיה קטן והוא גדל עם אמו. בייקר החל להתאמן בג'ודו בגיל 7. בשנת 2013, בגיל 19 זכה בייקר במדליית הזהב בגראנד סלאם טוקיו היוקרתי לאחר שניצח בגמר את לי קיו-וון הדרום קוריאני, אלוף עולם בעברו. בשנת 2014, זכה במדליית ארד בגראנד סלאם פריז ומדליית ארד נוספת בגראנד סלאם טוקיו. בשנת 2015 הוא זכה במדליית ארד באליפות העולם בקטגוריית המשקל עד 90 ק"ג. ב-10 באוגוסט 2016, זכה בייקר במדליית הזהב באולימפיאדת ריו 2016 לאחר שניצח בחצי הגמר את צ'נג שונג'או הסיני ובגמר את וארלם ליפרטליאני הגיאורגי. באותה השנה זכה בטורניר המאסטרס היוקרתי שנערך בגוודלחרה שבמקסיקו לאחר שניצח את איליאס איליאדיס היווני בחצי הגמר ואת חסן חלמורזייב הרוסי בגמר. מדיה וקבצים בנושא משו בייקר בוויקישיתוף משו בייקר, ברשת החברתית אקס (טוויטר) משו בייקר, ברשת החברתית אינסטגרם משו בייקר, באתר olympedia.org משו בייקר, באתר איגוד הג'ודו העולמי משו בייקר, באתר JudoInside.com "Judo Grand-Slam Tokyo 2015: Day 3". YouTube. 2015-12-06. נבדק ב-2016-08-19. "IJF World Ranking List" (PDF). Intjudo.eu. אורכב מ-המקור (PDF) ב-2016-02-16. נבדק ב-2016-08-19. 【柔道世界選手権】ベイカー茉秋「誇らしい銅メダル」　Tokyo Sports　2015-8-30 柔道男子９０キロ級　ベイカー茉秋、母に金を 毎日新聞, 2016年8月10日 Baker and Tachimoto give Japan golden double in Olympic judo AFP, 10 August 2016 "近代柔道 2015年4月号 柔道全日本強化選手名鑑　2015 -". Baseball Magazine Sha Co., Ltd. 2015-04-20. "BAKER Mashu - Olympic Judo | Japan". Rio2016.com. 1994-09-25. נבדק ב-2016-08-19.
מזמור חג המולד (סרט, 1910)

מזמור חג המולד (באנגלית: A Christmas Carol) הוא סרט אילם משנת 1910 שביים ג'. סירל דאולי עבור חברת אדיסון סטודיוס. משך ההקרנה הוא 10 דקות. הסרט הוא אחד העיבודים הראשונים לנובלה המפורסמת "מזמור חג המולד" מאת צ'ארלס דיקנס שיצאה לאור ב-1843. בתפקיד אבנעזר סקרוג' מופיע מארק מקדרמוט, ובדמות בוב קרצ'יט מופיע צ'ארלס ס. אוגל. ביום שלפני חג המולד מגיעים למשרדו של סקרוג' אנשי אגודת צדקה כדי שיתרום כסף לעניים, אבל הוא מסרב להם. אחר כך הוא מגרש בגסות את אחיינו פרד. כשסקרוג' חוזר לביתו הוא רואה רוח רפאים של שותפו בעבר ג'ייקוב מארלי. מארלי מזהיר את סקרוג' שאם לא ישנה את דרכיו הוא יענש בעולם הבא. באותו לילה מבקרות את סקרוג' שלוש רוחות נוספות, שמראות לו את העבר, ההווה והעתיד שלו. מארק מקדרמוט – אבנעזר סקרוג' צ'ארלס ס. אוגל – בוב קרצ'יט ויליאם בכטל – ללא קרדיט ויולה דאנה – ילדה בת 13 (ללא קרדיט) קארי לי – ללא קרדיט שירלי מייסון – ילדה בת 10 (ללא קרדיט) מדיה וקבצים בנושא מזמור חג המולד בוויקישיתוף "מזמור חג המולד", במסד הנתונים הקולנועיים IMDb (באנגלית) "מזמור חג המולד", במסד הנתונים הקולנועיים KinoPoisk (ברוסית) הסרט "מזמור חג המולד" להורדת מאתר Internet Archive
הולדן FE

הולדן FE (באנגלית: Holden FE) היא מכונית משפחתית גדולה, בתצורת סדאן, 4 דלתות, אשר יוצרה על ידי יצרנית הרכב האוסטרלית, ג'נרל מוטורס-הולדן (General Motor Holden) חברת בת של קונצרן ג'נרל מוטורס האמריקאית, בין השנים 1956–1958. בנוסף ליצור הדגם באוסטרליה, דגם ה-"הולדן FE" יוצר בניו זילנד, מינואר 1957 על ידי "ג'נרל מוטורס ניו זילנד" (General Motors New Zealand). דגם ה-"הולדן FE" היה הדגם הראשון שבנתה חברת ג'נרל מוטורס בניו זילנד. בנוסף יוצר דגם ה- "הולדן FE" בתצורות: סטיישן, קוסטום קופה, מסחרית (וואן) וטנדר. סך הכול יוצרו 155,161 יחידות. מנוע קדמי מנוע בנזין סוג הנעה : הנעה אחורית תאוצת דגם הסדאן מ-0–97 קמ"ש היא 18.1 שניות. מחיר דגם הסדאן בהשקה עמד על 1,142 לירה שטרלינג אוסטרלית. סדאן - 4 דלתות (מיולי 1956). יוצר בשלושה דגמי משנה: סטנדרטי, עסקים וספיישל קוסטום קופה - 2 דלתות סטיישן - 2 דלתות (מרץ 1957) מסחרית - 2 דלתות (ממאי 1957) טנדר - 2 דלתות הולדן FE הולדן FE, שנת 1956 - קוסטום קופה הולדן FE, שנת 1956 - קוסטום קופה הולדן FE, שנת 1957 הולדן FE הולדן FE, שנת 1957 - מבט לתא הנהג ולוח מחוונים הולדן FE - מסחרית הולדן FE - טנדר הולדן FE - טנדר הולדן FE - סטיישן הולדן FE - סטיישן הולדן FE הולדן FE, שנת 1956 (ניידת משטרה) - מבט לתא הנהג הולדן FE, שנת 1956 (ניידת משטרה) הולדן FE, שנת 1956 (ניידת משטרה) הולדן FE - סטיישן הולדן FB הולדן FJ הולדן אפולו הולדן HX הולדן HZ הולדן ברוהאם מדיה וקבצים בנושא הולדן FE בוויקישיתוף הולדן FE סדאן (4:18 דקות), יו-טיוב הולדן FE .motoring הולדן FE - ספציפיקציות uniquecarsandparts.com.au/holden_FE_technical_specifications